Paul Barras

Paul François Jean Nicolas, vicomte av Barras (født 30. juni 1755 i Fox-Amphoux i Provence i Var i Frankrike, død 29. januar 1829 i Chaillot [nå del av Paris]) var en fransk offiser og politiker. 

Under den franske revolusjon ble han innvalgt i nasjonalkonventet og stemte der for dødsdommen mot Ludvig XVI. Barras medvirket som politisk overvåker under jakobinerne da det ble slått ned et blodig opprør i Toulon i det sørlige Frankrike. Han anførte også militæret under thermidorkrisen mot Robespierre i Paris 1794, og slo som kommandant for Parisarméen året deretter ned et rojalistisk opprør. Som leder av Direktoriet hadde han ansvar for innenriks- og sikkerhetsspørsmål fra 1795 til 1799.

Til tross for at Barras var venn til den unge Bonaparte ble han skjøvet ut på sidelinjen under konsulatet og keiserdømmet. Han ble tvunget i landflyktighet til Roma i 1813, men fikk lov til å vende tilbake  under den bourbonske restaurasjonen.

Barras er begravet på Père-Lachaise-kirkegården i Paris. Hans memoarer kom ut ut 1895–1896.

 Referanser 

 Litteratur 
 Jacques Vivent: Barras. Le „Roi“ de la République, 1755–1829. Hachette, Paris 1938.
 Arnold Steiniger: Ein Lebemann als Staatsmann. Der Vicomte de Barras. Lizenzausgabe. Deutsche Buch-Gemeinschaft, Berlin u. a. 1953.

Kategori:Personer fra departementet Var
Kategori:Franske offiserer
Kategori:Franske politikere
Kategori:Fødsler i 1755
Kategori:Dødsfall i 1829